Karviná

Eble vi serĉas: Fryštát, informojn pri miljara historio de centro de Karviná.

eta|maldekstra|200px|Preĝejo de sankta Petro el Alkantara en Karviná-Doly
eta|Placo de Masaryk en Karviná
Karviná (antaŭe Fryštát/FreistadtVidu artikolon pri FryštátVidu artikolon pri Karwin-Freistadt) estas urbo en Ĉeĥio kaj centro de orienta parto de la ostrava-karvina karbobaseno. Vivas ĉi tie  (). En la jaro 1968 ĝi solenis 700 jarojn de skriba historio. Centro de la urba teritorio estas kvartalo Karviná – Město (en pasinteco tio estis distrikta urbo nomata Fryštát/Freistadt), ĉirkaŭ kiu etendiĝas kvartaloj: Staré Město – menciata en la jaro 1305, Nové Město, Hranice, Mizerov kaj Ráj, Darkov kaj Doly. Pli granda parto de la tn. malnova Karviná estas subminigita pro karbominado, ĉar ĉi tie estas la plej grandaj karbominejoj en la karbotrovejo. La unua mencio pri la urbo devenas el la jaro 1331, pli poste ĝi estis kunigita kun iama Fryštát/Freistadt. En la jaro 1776 ĉi tie estis trovitaj karbotrovejoj. Malnova renesanca urbodomo kun gotika turo devenas el la jaro 1504, finita ĝi estis en la jaro 1571 kaj renovigita en la jaro 1823.

 Loĝantaro 

 Membrigo de urbo 
Karviná membriĝas en 6 katastrajn teritoriojn, sur kiuj situas 9 lokaj partoj:

 Darkov – parto Lázně Darkov
 Karviná-Doly – parto Doly
 Karviná-město – partoj Fryštát, Hranice, Mizerov, Nové Město
 Louky nad Olší – parto Louky
 Ráj – parto Ráj
 Staré Město u Karviné – parto Staré Město

La lokaj partoj estas iam numerigitaj:
 Karviná 1 – Fryštát – la loka parto Fryštát
 Karviná 2 – Doly – la loka parto Doly
 Karviná 3 – Darkov – la loka parto Lázně Darkov
 Karviná 4 – Ráj – la loka parto Ráj
 Karviná 5 – Staré Město – la loka parto Staré Město
 Karviná 6 – Nové Město – la loka parto Nové Město
 Karviná 7 – Mizerov – la loka parto Mizerov
 Karviná 8 – Hranice – la loka parto Hranice
 Karviná 9 – Louky – la loka parto Louky nad Olší

 Memorindaĵoj 
 Preĝejo de Laŭdego de la Sankta Kruco
 Statuo de sankta Patriko

 Esperanto en Karviná 

Pola Socialista Partio aranĝis oficialajn kursojn de Esperanto dufoje semajne en Karviná, 1922. Dek jaroj post, la 21-an de februaro 1932 okazis en Karviná publika diskutado pri Esperanto. Ĉeestis ĝin 200 personoj, aranĝis du neŭtralaj kultursocietoj: la pola kleriga komisiono kaj la memeduka rondeto ĉe la pola Lerneja Societo „Macierz Szkolna”. Prezidis distrikta lerneja inspektoro P. Rakus (neesperantisto), ĝenerala raportanto estis Rudolf Z. Kobiela, oficisto de la pola konsulejo. Unue parolis J. Waleczko, redaktoro de la pola gazeto „Právo Ludu” el Český Těšín (neesperantisto), kiu prezentis laŭ sia vidpunkto la problemon de la lingvo internacia, deklarante ke Esperanto estas la plej taŭga solvo. Poste pastro K. Maultz atentigis, ke la latina lingvo ne kapablas esprimi ĉiujn modernajn ideojn, kaj tial Esperanto estas preferinda. Parolis ankaŭ pollingve Józef Poncza, Jaroslav Hladký  en la nomo de ČAE kaj Ludwik Krysta. Sekvis libera diskuto, Ĉiuj parolantoj, reprezentantoj de diversaj partioj kaj de tri nacioj konsentas tamen en unu punkto: ke Esperanto estas konsiderata plej bona solvo de la problemo. Tion esprimas ankaŭ la akceptita rezolucio, kiu krome adresas al ĉiuj lernejaj aŭtoritatoj kaj lernejestroj la peton, ke ili en la kadro de la nunaj lernejaj leĝoj akcelu la enkondukon de Esperanto kiel nedeviga fako de instruado.

 Vidu ankaŭ 
 Septaga milito

 Rilataj temoj 
 Karwin-Freistadt

 Referencoj 

 Eksteraj ligiloj 
 Oficiala urba retpaĝaro


Kategorio:Setlejoj sur landlimo de Ĉeĥio kaj Pollando
Kategorio:Urboj en distrikto Karviná
Kategorio:Distriktaj urboj en Ĉeĥio
Kategorio:Setlejoj en Ostrava baseno
Kategorio:Urboj en Ĉeĥa Silezio
Kategorio:Setlejoj en Teŝinio
Kategorio:Minado de nigra karbo en Ĉeĥio